**УЧЕНИЦИ СЪХРАНЯВАТ БЪЛГАРСКАТА ИДЕНТИЧНОСТ , ТРАДИЦИИ И ОБИЧАИ**

За втора поредна година учениците от НУ „ Св. Софроний Врачански“ – град Враца участват в Национална програма „Осигуряване на съвременна образователна среда“, модул „Културните институции като образователна среда“.

В седмицата на най-цветните и красиви момински празници, които символизират природата, цветята и любовта малките ученици от ГЦОУД 1-а посетиха възрожденското училище „Възнесение“ в Етнографско-възрожденският комплекс „Св.Софроний Врачански“ към Регионалния исторически музей – Враца.

Силвия Гарванска – уредник в отдел „Етнография“ представи експозиция от традиционното българско облекло на врачанското население. Тя разказа за традиционната носия на българина от Възраждането до към средата на XX век, включително до наши дни, което отразява спецификата, традиционната култура и бита на българския народ.

Любознателните ученици с интерес изработиха кукли в народни носии. Предстоят творчески работилници, в които учениците ще месят традиционен хляб с различни декоративни мотиви и изображения. Игрите на „баба и дядо“ ще запознаят учениците с игрите от близкото минало.